***ΕΝΟΤΗΤΑ 11***

***Μετάφραση:*** *Ο Αλέξανδρος, εκεί όπου έγινε η μάχη και στο σημείο από το οποίο ξεκίνησε και πέρασε τον Ύδασπη ποταμό, έκτισε πόλεις. Και στη μία πόλη έδωσε το όνομα Νίκαια από τη νίκη του κατά των Ινδών και την άλλη την ονόμασε Βουκεφάλα σε ανάμνηση του ίππου του Βουκεφάλα, που πέθανε εκεί, επειδή καταβλήθηκε από τον καύσωνα και τα γηρατειά, αφού προηγουμένως είχε υποφέρει πολλά μαζί με τον Αλέξανδρο και αφού είχε περάσει μαζί με αυτόν πολλούς κινδύνους και τον οποίο ίππευε μόνο ο Αλέξανδρος, επειδή απέρριπτε ως ανάξιους όλους τους άλλους αναβάτες, μεγαλόσωμος και γενναίος. Και είχε για σημάδι του ένα κεφάλι βοδιού χαραγμένο πάνω του, εξαιτίας του οποίου λένε ότι έφερε και το όνομα αυτό. Άλλοι , πάλι, λένε ότι είχε άσπρο σημάδι στο κεφάλι του, ενώ ο ίδιος ήταν μαύρος , το οποίο έμοιαζε πάρα πολύ με κεφάλι βοδιού. Αυτό το άλογο το έχασε ο Αλέξανδρος στη χώρα των Ουξίων και για αυτό διακήρυξε δημόσια σε όλη τη χώρα ότι θα εκτελέσει όλους τους Ουξίους, αν δεν του επιστρέψουν το άλογο. Γιατί τόσο μεγάλο ενδιαφέρον έδειχνε ο Αλέξανδρος για αυτό το άλογο…*

***Ερμηνευτικά σχόλια***

* ***Βουκεφάλας****: υπερήφανο και ατίθασο άλογο. Φοβόταν τη σκιά του, αλλά ο Αλέξανδρος το έστρεψε προς τον ήλιο και το δάμασε. Πιστός σύντροφος του Αλ. στις εκστρατείες και μάχες. Πέθανε μετά τη μάχη στον Ύδασπη ποταμό σε ηλικία 30 ετών.*
* ***Η αντίδραση του Αλ. δείχνει αγάπη προς το άλογο, απότομο και οργίλο χαρακτήρα, αποφασιστικότητα, αυταρχισμό, δεσποτισμό***
* ***Πολιτική Αλεξάνδρου:***

***Περιπτώσεις στενού δεσμού ανθρώπων – ζώων:***

* *ο Πήγασος = φτερωτό άλογο, ήταν ο πιστός σύντροφος του Περσέα και του Βελλερεφόντη*
* *Οδυσσέας – Άργος { = πιστό σκυλί}*
* *Διγενής Ακρίτας. Με τη βοήθεια του μαύρου του , έσωσε τη γυναίκα του , που την είχαν αρπάξει οι Σαρακηνοί*
* *οι τυφλοί με τα σκυλιά, που τους οδηγούν*
* *μοναχικά άτομα με γάτες και σκύλους*
* *οι καουμπόηδες με τα άλογα τους*

*Η ευφυΐα, η αντίληψη, η ανιδιοτελής προσφορά του, η αφοσίωση, η πίστη του στον άνθρωπο, η συνδρομή του στις δύσκολες στιγμές, η συντροφικότητα, δένουν τον άνθρωπο με το ζώο και αναπτύσσουν στενό δεσμό. Όταν κάποιος έχει λεπτά αισθήματα, νιώθει σωματικά αδύναμος, ανασφαλής, πνίγεται από την αποξένωση και μοναξιά. Αναζητά το φίλο του σε ένα ζώο, το οποίο φροντίζει και αγαπά ιδιαίτερα. Για αυτό η απώλεια του, το συντρίβει και του αφήνει δυσαναπλήρωτο κενό…*